|  |
| --- |
| DOKUMENT ZA INTERNETSKO SAVJETOVANJE SA ZAINTERESIRANOM JAVNOŠĆU O NACRTU OPĆEG AKTA |
| **NACR****T** **Statutarne odluke o izmjenama Statuta Općine Kalnik** |
| **Stvaratelj dokumenta:** Općina Kalnik |
| **Tijelo koje provodi savjetovanje:** Jedinstveni upravni odjel Općine Kalnik |
| **Početak savjetovanja** **17.01.2020.** | **Završetak savjetovanja** **17.02.2020.** |

RAZLOG DONOŠENJA

|  |
| --- |
| Hrvatski sabor Republike Hrvatske donio je Zakon o izmjenama i dopunama Zakona o lokalnoj i područnoj (regionalnoj) samoupravi koji je objavljen u „Narodnim novinama“ broj 98/19, dana 16.10.2019. godine. Zakon je stupio na snagu 01. siječnja 2020. godine.Člankom 16. Zakona propisano je da su jedinice lokalne i područne (regionalne) samouprave dužne uskladiti svoje statute i druge opće akte s odredbama toga Zakona u roku od 60 dana od dana stupanja na snagu Zakona. Taj rok istječe 01.03.2020. godine. Radi ispunjenja obveze propisane člankom 33. Zakona, predlaže se donošenje Statutarne odluke o izmjenama Statuta Općine Kalnik, te se ista upućuje na savjetovanje sa zainteresiranom javnošću.Pozivamo predstavnike zainteresirane javnosti da najkasnije do 17.02.2020. dostave svoje primjedbe ili prijedloge na predloženi tekst Statutarne odluke o izmjenama Statuta Općine Kalnik, kako bi se isti mogli uvrstiti u razmatranje na sjednici Općinskog vijeća Općine Kalnik na koju će se prijedlog uputiti radi donošenja.Prijedlozi se mogu dostaviti na propisanom obrascu putem e-maila: pisarnica@kalnik.hr. Primljeni prijedlozi odnosno primjedbe priložit će se uz prijedlog Statutarne odluke te dostaviti članovima Općinskog vijeća Općine KalnikCilj provođenja savjetovanja sa zainteresiranom javnošću je upoznavanje javnosti s nacrtom prijedloga akta, dobivanja mišljenja, primjedbi i prijedloga te eventualno prihvaćanje zakonitih i stručno utemeljenih mišljenja, primjedbi i prijedloga.Sukladno odredbama članka 11. Zakona o pravu na pristup informacijama („Narodne novine“ broj 25/13 . i 85/15) nakon provedenog savjetovanja sa zainteresiranom javnošću, nositelj izrade akta dužan je o prihvaćenim i/ili neprihvaćenim primjedbama i prijedlozima obavijestiti zainteresiranu javnost putem svoje Internet stranice na kojoj će objaviti Izvješće o provedenom savjetovanju sa zainteresiranom javnošću. |